sikki reddy
కామన్వెల్త్‌, ఆసియా గేమ్స్‌ టార్గెట్‌ : సిక్కిరెడ్డి
న్యూఢిల్లీ: ప్రస్తుతం తమ ముందు ఉన్న టార్గెట్‌ కామన్వెల్త్‌,ఆసియా గేమ్స్‌ అని భారత యంగ్‌ షట్లర్‌ సిక్కి రెడ్డి పేర్కొ న్నారు. కాగా అశ్విన్‌ పొన్నప్పతో కలిసి తొలిసారి అంతర్జాతీయ మ్యాచ్‌లు ఆడనున్న నేపథ్యంలో ఆమెమాట్లాడారు.2020 టోక్యో ఒలింపిక్స్‌ నాటికి గుత్తాజ్వాల స్థాయిలో ప్రయత్నిస్తామని పేర్కొన్నారు.నేను అశ్విన్‌ పొన్నప్ప జతగా మ్యాచ్‌లు ఆడాలని మలే సియా డబుల్స్‌ కోచ్‌ టీమ్‌ టాన్‌ హర్‌, గోపిచంద్‌లు ప్రతిపాదంచగా మేం అంగీకరించాం. కాగా 2020 టోక్యో ఒలింపిక్స్‌కు చాలా సమయం ఉంది. ప్రస్తుతం మా దృష్టి అంతా చిన్న చిన్న ఈవెంట్లపైనే. అలాగే కొనసాగిస్తూ సూపర్‌ సిరీస్‌లు ముఖ్యంగా 2018 లో జరిగే కామన్వెల్త్‌ క్రీడలు, ఆసియా గేమ్స్‌ టార్గెట్‌గాసాగుతాం,ప్రస్తుతం మా ముందున్న టార్గెట్‌ అదే అని పేర్కొన్నారు.సిక్కిరెడ్డి,అశ్వినిలు కలిసి స్కాటిష్‌ ఓపెన్‌ నవంబర్‌ 23-27, వెల్ష్‌ ఇంటర్నేషనల్‌ నవంబర్‌ 30-డిసెంబర్‌ 3,ఐరిష్‌ ఓపెన్‌ డిసెంబర్‌ 7-10 సహా వచ్చే ఏడాది జరుగునున్న మలేసియా మాస్టర్స్‌ జనవరి 17-22 సయీద్‌ మోడీ ఇంటర్నేషనల్‌ జనవరి 24-29 సిరీస్‌లు ఆడనున్నారు. ఈ సందర్భంగా అశ్విని పొన్నప్ప మాట్లాడుతూ గుత్తాజ్వాలతో కలిసి అంతర్జాతీయ కెరీర్‌ను సున్నా స్థాయిలోనే ప్రారంభించానని,ప్రస్తుతం సిక్కిరెడ్డి అలా లేదని,ఆమెక్‌ మిక్స్‌డ్‌ డబుల్స్‌లో చక్కని అనుభవం ఉందని అశ్విని పేర్కొంది.
=======